62021TO0165_INF
2021 m. lapkričio 9 d. Bendrojo Teismo nutartis
Amort ir kt. / Komisija
(Byla T-165/21)
„Ieškinys dėl panaikinimo – Žmonėms skirti vaistai – Sąlyginis leidimas prekiauti žmonėms skirtu vaistu „COVID‑19 Vaccine AstraZeneca – COVID-19 vakcina (ChAdOx1-S [rekombinantinė])“ – Suinteresuotumo pareikšti ieškinį nebuvimas – Tiesioginės sąsajos nebuvimas – Konkrečios sąsajos nebuvimas – Nereglamentuojamojo pobūdžio teisės aktas – Nepriimtinumas“
1.
Ieškinys dėl panaikinimo – Suinteresuotumas pareikšti ieškinį – Ieškinys, pareikštas ieškovo, kuris nėra ginčijamo teisės akto adresatas – Priimtinumas – Sąlyga – Privalomų teisinių padarinių ieškovui turintis aktas – Komisijos sprendimas dėl sąlyginio leidimo prekiauti COVID‑19 vakcina suteikimo – Aktas, kuriuo nekeičiama ieškovo teisinė padėtis – Suinteresuotumo pareikšti ieškinį nebuvimas
(SESV 263 straipsnio ketvirta pastraipa)
(žr. 28–32, 37, 38 punktus)
2.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Tiesioginė sąsaja – Kriterijai – Komisijos sprendimas dėl sąlyginio leidimo prekiauti COVID‑19 vakcina suteikimo – Konkrečios sąsajos su ieškovu nebuvimas
(SESV 263 straipsnio ketvirta pastraipa)
(žr. 40–42, 47, 48, 51 punktus)
3.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Komisijos sprendimas dėl sąlyginio leidimo prekiauti COVID‑19 vakcina suteikimo – Fizinių asmenų, nurodančių pagrindinių teisių pažeidimą, pareikštas ieškinys – Konkrečios sąsajos nebuvimas
(SESV 263 straipsnio ketvirta pastraipa)
(žr. 52–56 punktus)
4.
Ieškinys dėl panaikinimo – Fiziniai ar juridiniai asmenys – Reglamentuojamojo pobūdžio teisės akto sąvoka, kaip ji suprantama pagal SESV 263 straipsnio ketvirtą pastraipą – Bet koks visuotinai taikomas aktas, išskyrus pagal teisėkūros procedūrą priimtus aktus – Komisijos sprendimas dėl sąlyginio leidimo prekiauti COVID‑19 vakcina suteikimo – Netaikymas
(SESV 263 straipsnio ketvirta pastraipa)
(žr. 57, 58 punktus)
5.
Pagrindinės teisės – Teisė į veiksmingą teisminę gynybą – Sąjungos aktų teisėtumo kontrolė – Taisyklės – Sąjungos teismo arba nacionalinių teismų vykdoma šios teisės apsauga, nelygu ginčijamo akto teisinis pobūdis
(ESS 19 straipsnio 1 dalis; SESV 263, 267 ir 277 straipsniai; Europos Sąjungos pagrindinių teisių chartijos 47 straipsnis)
(žr. 63–66 punktus)
Dalykas
SESV 263 straipsniu grindžiamas prašymas panaikinti 2021 m. sausio 29 d. Europos Komisijos įgyvendinimo sprendimą C(2021) 698 final, kuriuo pagal Europos Parlamento ir Tarybos reglamentą (EB) Nr. 726/2004 suteikiamas sąlyginis leidimas prekiauti žmonėms skirtu vaistu „COVID‑19 Vaccine AstraZeneca – COVID‑19 vakcina (ChAdOx1‑S [rekombinantinė])“.
Rezoliucinė dalis
1.
Atmesti ieškinį kaip nepriimtiną.
2.
Nebereikia priimti sprendimo dėl TN, TR ir kitų asmenų, kurių pavardės nurodytos II priede, VH ir kitų asmenų, kurių pavardės nurodytos II priede, Stefano Del Gaudio ir kitų asmenų, kurių pavardės nurodytos II priede, ir Dieter Achtschin ir kitų asmenų, kurių pavardės nurodytos II priede, pateiktų prašymų įstoti į bylą.
3.
Priteisti iš Heidi Amort ir kitų asmenų, kurių pavardės nurodytos I priede, bylinėjimosi išlaidas.
4.
TN, TR ir kiti asmenys, kurių pavardės nurodytos II priede, VH ir kiti asmenys, kurių pavardės nurodytos II priede, Stefano Del Gaudio ir kiti asmenys, kurių pavardės nurodytos II priede, ir Dieter Achtschin ir kiti asmenys, kurių pavardės nurodytos II priede, kiekvienas padengia savo bylinėjimosi išlaidas, susijusias su prašymais įstoti į bylą.